ওয়েনাড়ের জয়কে বাতিলের আবেদনে প্রিয়াঙ্কাকে সমন কেরালা হাইকোর্টের

ওয়েবডেস্ক- প্রিয়াঙ্কা গান্ধীর (Priyanka Gandhi) বিরুদ্ধে ইলেকশন পিটিশন কেরালা হাইকোর্টে (Kerala High Court)। ওয়ানাড় থেকে প্রিয়াঙ্কার জয় চ্যালেঞ্জ জানিয়ে কেরালা হাইকোর্টে আবেদন বিজেপির। আবেদনের পরিপ্রেক্ষিতে সমন প্রিয়াঙ্কাকে। নিকটতম প্রতিদ্বন্দ্বী কমিউনিস্ট পার্টি অফ ইন্ডিয়ার সথ্যান মোকেরিকে ৪,১০,৯৩১ ভোটে হারিয়ে জয়ী হন প্রিয়াঙ্কা। গত বছরের নভেম্বরে হওয়া উপনির্বাচনে ওই আসনে পরাজিত বিজেপির (Bjp) নব্যা হরিদাস (Navya Haridas) মামলাটি দাখিল করেছেন। এই মামলার পরবর্তী শুনানি আগস্টে।

অভিযোগে বলা হয়েছে, নিজের ছাড়াও পারিবারিক সম্পত্তি ও বিনিয়োগের তথ্য প্রিয়াঙ্কা গোপন করেছেন। তাই প্রিয়াঙ্কার নির্বাচন বাতিল হওয়া উচিত। দাবি মামলাকারি নব্যা হরিদাসের।

আরও পড়ুন- অমিত শাহের বিরুদ্ধে অবমাননাকর মন্তব্য, রাহুলকে সমন আদালতের

মঙ্গলবার কেরালা হাইকোর্ট কংগ্রেস সাংসদ প্রিয়াঙ্কা গান্ধীকে ওয়ানাড়ের বিজেপি প্রার্থী নভ্যা হরিদাসের দায়ের করা একটি নির্বাচনী আবেদনের পরিপ্রেক্ষিতে নোটিশ জারি করেছে। আবেদনকারী নভ্যা হরিদাসের প্রিয়াঙ্কার নির্বাচনে জয়কে বাতিলের আবেদন জানান। তার অভিযোগে এই হরিদাস জানান, প্রিয়াঙ্কার মনোনয়নপত্র দাখিলের সময় গুরুত্বপূর্ণ তথ্য প্রকাশ করেননি।

আবেদনে, বিজেপি নেত্রী, যিনি তার কংগ্রেস প্রতিদ্বন্দ্বীর কাছে পাঁচ লক্ষেরও বেশি ভোটে হেরে গেছেন। তার যুক্তি প্রিয়াঙ্কার আচরণবিধি দুর্নীতিগ্রস্ত আচরণের সমান।

হরিদাসের পক্ষে আবেদনকারী অ্যাডভোকেট হরি কুমার জি নায়ার উল্লেখ আবেদনে উল্লেখ করেন, প্রিয়াঙ্কা গান্ধীর নির্বাচনী জয়কে বাতিল করার চেষ্টা করা হয়েছে। কারণ তিনি তার এবং তার পরিবারের মালিকানাধীন সম্পদের সঙ্গে সমস্ত তথ্য গোপন করার অভিযোগ রয়েছে।

দেখুন আরও খবর-